  Анжелика Тихонова корреспондент Удмуртиысь Вавож но Красногорск ёросъёсын ю утялтон ужъёсты йылпумъязы. Со сярысь элькунысь гурт возёсъя но сиён-юонъя министерстволэн пресс-службаез ивортэ. Вавожысь возёсъёс туэ 63 сюрс тонна ю тысь жильдӥзы, котькуд гектарысь 33,6 центнер басьтӥзы. Красногорскъёс гектарысь 14,7 центнер ӟечлыкен 6 сюрс 300 тонна ю поттӥзы Ю-нянь аран-кутсан ужзэс йылпумъям возёсъёс пӧлын ӟечлыксыя Вавожысь «Жуе-Можга» но Мичурин нимо возёсъёс азьветлӥсьёс луо. Нырысетӥяз возёсын гектарысь 41,1 центнер ю жӥльдӥзы, кыкетӥяз – гектарысь 40,2 центнер. 7-тӥ куарусёнлы лыдпусъёсъя, Удмуртиысь возёсъёс 606 сюрс 900 тонна ю тысь люказы ини. Со кылем арынлэсь 178 сюрс 800 тонналы тросгес. Гуртоослы оглом 47 сюрс 400 гектар музъемъёсысь юэз утялтыны кылиз на. Со киземлэсь 15 процент луэ. Пусъём, ю утялтон ужъёссы озьы ик Алнаш ёросын йылпумъясько. Ёросысь возёсъёс 97 процентсэ ю бусыоссэс аразы ини, кылиз на 776 гектар гинэ. Озьы ик матын ини Можга ёрос – 96 процент (кылиз на 1 сюрс 100 гектар) но Грак ёрос – 95 процент (550 гектар).  Тодэ вайытом, Удмуртиын вылӥ ӟечлыко сыр поттон понна Даниысь горд выжыысь скалъёсты вордыны кутскизы. Тегъёс: Вавож Удмуртия гуртвозёс Красногорск ютысь 100ар  